CELEX: 62015TN0138
Language: et
Date: 2015-03-25 00:00:00
Title: Kohtuasi T-138/15: 25. märtsil 2015 esitatud hagi – Aanbestedingskalender jt versus komisjon

15.6.2015   
            
            
               ET
            
            
               Euroopa Liidu Teataja
            
            
               C 198/39
            
         25. märtsil 2015 esitatud hagi – Aanbestedingskalender jt versus komisjon
   (Kohtuasi T-138/15)
   (2015/C 198/53)
   Kohtumenetluse keel: inglise
   
      Pooled
   
   
      Hagejad: Aanbestedingskalender BV (Ede, Madalmaad); Negometrix BV (Amsterdam, Madalmaad); CTM Solution BV (Breukelen, Madalmaad); Stillpoint Applications BV (Amsterdam, Madalmaad) ja Huisinga Beheer BV (Amsterdam, Madalmaad) (esindajad: advokaadid C. Dekker ja L. Fiorilli)
   
      Kostja: Euroopa Komisjon
   
      Nõuded
   
   Hageja palub Üldkohtul:
   
               —
            
            
               tuvastada kooskõlas ELTL artiklitega 263 ja 264, et osa Euroopa Komisjoni 18. detsembri 2014. aasta otsusest SA.34646 (2014/NN) (ex 2012/CP) – Madalmaade e-hankeplatvorm TenderNed, milles leiti, et TenderNed’i tegevus kvalifitseerub üldistes (muudes kui majanduslikes) huvides olevateks teenusteks ning et seega ei kujuta TenderNed’i rakendamine ega rahastamine endast riigiabi, on tühine;
            
         
               —
            
            
               jätta kostja kohtukulud tema enda kanda ja mõiste hageja kohtukulud välja kostjalt; ning
            
         
               —
            
            
               võtta täiendavad meetmed, mida Euroopa Kohus peab vajalikuks.
            
         
      Väited ja peamised argumendid
   
   Hagejad põhjendavad oma hagi ühe väitega.
   
               1.
            
            
               Esimene väide, et Euroopa Komisjon tegi ilmse hindamisvea ja rikkus õigusnormi, tuvastades, et TenderNed’i teenused kvalifitseeruvad üldistes (muudes kui majanduslikes) huvides olevateks teenusteks.
               
                           —
                        
                        
                           Hagejad väidavad, et TenderNed’i tegevus on majandustegevus ega kuulu riikliku eesõiguse alla, sest need teenused ei ole EL-i hankedirektiividest tulenevate kohustuste väljendus, kuna TenderNed ei tegutse avaliku võimu organina, kuivõrd tema tegevus ei ole vajalik EL-i hankedirektiivide täitmise tagamiseks ja kuivõrd EL-i hankedirektiividest tulenevate kohustuste täitmine on võimalik tagada muid vahendeid kasutades ning kuna Madalmaade hankenormid lubavad e-hanke turul ärilisi algatusi.